Na temelju Pravilnika o specijalističkom usavršavanju doktora medicine (NN 100/11, 133/11, 54/12, 49/13, 139/14, 116/15, 62/16, 69/16 – Ispravak i 6/17) i Pravilnika o mjerilima za prijam specijalizanata (NN 83/15) te odobrenog Plana specijalizacija za 2018. godinu KLASA: 131-01/18-01/77, URBROJ: 534-03-1-1/4-18-2 od 02. svibnja 2018. godine, a sve sukladno članku 181. Zakona o zdravstvenoj zaštiti (NN 100/18), ravnateljica Doma zdravlja Kutina raspisuje

**NATJEČAJ**

**za prijam pristupnika/ca i upućivanje na specijalizaciju**

Natječaj se raspisuje za:

- jednu specijalizaciju iz obiteljske medicine,

- jednu specijalizaciju iz pedijatrije,

- jednu specijalizaciju medicine rada i sporta.

Uvjeti koje pristupnici/ce moraju ispunjavati:

• zdravstveni radnik/ca sa završenim integriranim preddiplomskim i diplomskim studijem zdravstvenog usmjerenja, doktor medicine

• odobrenje za samostalan rad (licenca).

Zainteresirani pristupnici/ce obvezni su, uz pisanu zamolbu, priložiti sljedeću dokumentaciju:

• životopis,

• preslik diplome,

• preslik domovnice,

• preslik odobrenja za samostalan rad,

• preslik prijepisa položenih ispita na studiju,

• preslik potvrde o općem prosjeku ocjena tijekom studija te duljini trajanja studija,

• preslik nagrada za vrijeme studija,

• preslik potvrde o statusu poslijediplomskog doktorskog studija,

• popis objavljenih radova i kopije radova,

• preslik ugovora o radu ako je pristupnik radio u primarnoj zdravstvenoj zaštiti,

• preslik ugovora o radu ako je pristupnik radio kao doktor medicine bez specijalizacije u bolničkoj zdravstvenoj ustanovi,

• elektronički zapis o radnom stažu Hrvatskog zavoda za mirovinsko osiguranje,

• uvjerenje o nekažnjavanju (ne starije od 6 mjeseci).

Pristupnici/ce koji na temelju posebnih propisa ostvaruju prednost pri zapošljavanju dužni su se u prijavi na natječaj pozvati na to pravo te priložiti sve dokaze koje posebni propisi propisuju za ostvarivanje rečenog prava.

Pristupnici/ce koji se pozivaju na pravo prednosti prilikom zapošljavanja u skladu s člankom

102. Zakona o pravima hrvatskih branitelja iz Domovinskog rata i članova njihovih obitelji uz

prijavu na natječaj dužni su priložiti osim dokaza o ispunjavanju traženih uvjeta i sve

potrebne dokaze dostupne na poveznici Ministarstva hrvatskih branitelja:

<https://branitelji.gov.hr/zaposljavanje-843/843>.

Prednost pri zapošljavanju po predmetnom natječaju ostvariti će se u odnosu na ostale

pristupnike samo pod jednakim uvjetima utvrđenim ovim natječajem.

Na natječaj se pod jednakim uvjetima mogu prijaviti osobe oba spola.

Pristupnicima/ama prijavljenim na natječaj smatrati će se samo osoba koja podnese pravovremenu i urednu prijavu sa svim prilozima i koja ispunjava formalne uvjete iz natječaja.

Pristupnici/ce koji podnesu pravovremenu i urednu prijavu i ispunjavaju formalne uvjete iz natječaja mogu biti pozvani na testiranje, razgovor i/ili pisanu provjeru znanja, sposobnosti i vještina. Nepravodobne i nepotpune prijave neće se razmatrati.

Odluka o izboru pristupnika/ce za upućivanje na specijalizaciju biti će objavljena na mrežnoj stranici Doma zdravlja Kutina: [www.dz-kutina.hr](http://www.dz-kutina.hr) (rubrika: Natječaji), te o istoj pristupnici/ce natječaja neće biti pojedinačno obavještavani.

S izabranim pristupnikom/com sklapa se Ugovor o radu na neodređeno vrijeme uz ugovorni probni rad u trajanju od šest mjeseci i Ugovor o međusobnim pravima i obvezama.

Dom zdravlja Kutina pridržava pravo poništenja natječaja u cijelosti ili djelomično bez obrazloženja.

Osobni podaci sadržani u dokumentaciji koju je potrebno priložiti prikupljat će se, obrađivati i koristiti sukladno odredbama pozitivnih propisa koji uređuju zaštitu osobnih podataka, a u svrhu provođenja natječajne procedure i izbora pristupnika/ce za upućivanje na specijalizaciju.

Podnošenjem molbe na natječaj pristupnik/ca daje Domu zdravlja Kutina privolu za korištenje njegovih/njezinih osobnih podataka u navedenu svrhu.

Prijave s potrebnom dokumentacijom podnose se u pisanom obliku u roku od 8 dana od dana objave ovog natječaja u Jutarnjem listu, na adresu:

Dom zdravlja Kutina, A. G. Matoša 42, 44320 Kutina, poštom ili osobno, u upravu Doma zdravlja Kutina.

**DOM ZDRAVLJA KUTINA**

**RAVNATLEJICA**

**Sanja Habek, dipl. iur., univ. spec. iur.**